ddrg/super_eurlex huggingface dataset:
1.11

Vzhľadom na skutočnosť, že klimatické zmeny čoraz viac znepokojujú vládu, je pri projektovaní budúcich bytov veľmi dôležité dbať na energetickú účinnosť domácností poskytnutím cenovo prijateľného tepla a tým riešiť cenovú nedostupnosť vykurovania. Dôležité je však aj vyriešiť problém zlej izolácie starších budov, čo tiež môže vytvoriť pracovné miesta a zabezpečiť úspory energie. Jedným z hlavných faktorov, ktoré majú vplyv na málo žiadané oblasti, je nízka kvalita zastavaného prostredia, ktorého súčasťou je aj bývanie. Pri realizácií plánov bytovej infraštruktúry je už od začiatku potrebné brať do úvahy environmentálne udržateľné alternatívy. Napríklad inštalovanie geotermálnych zariadení na ohrev vody je nielen energeticky účinné, ale zároveň zníži náklady na vykurovanie. Ak chce EÚ dosiahnuť ciele Kjótskeho protokolu, musí nevyhnutne zabrániť plytvaniu energiou. Túto problematiku by bolo potrebné vziať do úvahy pri procesoch obnovy miest a vykonávaní zásahov do bývania, a to najmä v rámci smernice EÚ o energetickej účinnosti budov.
2.14

víta skutočnosť, že pri vypracovaní tematickej stratégie sa uskutočnil rozsiahly proces konzultácií, do ktorého boli zapojené aj miestne a regionálne samosprávy; dôrazne sa vyslovuje za to, aby sa toto zapojenie prehĺbilo zaangažovaním miestnych a regionálnych samospráv do expertnej skupiny pre tematickú stratégiu, ktorej úlohou je poskytovať rady, čo sa týka osvedčených postupov, a monitorovať uplatňovanie stratégie. Miestne a regionálne samosprávy by sa okrem toho mali zapojiť aj do vypracovávania a uskutočňovania národných operačných plánov. Na základe svojich jedinečných poznatkov o miestnych danostiach sa môžu stať cenným prínosom pre tieto fóra, do ktorých by mala byť zapojená občianska spoločnosť.
1.8

súhlasí s Komisiou, že profesionálni manažéri rizikového kapitálu by mali byť schopní navŕšiť kapitál a investovať ponad hranice na jednotnom trhu bez toho, aby sa stretli s neúmerným zdanením alebo veľkým byrokratickými zaťažením. Výbor regiónov vyzýva členské štáty, aby prijali primerané opatrenia, ktoré by pre cezhraničné investície zaručili spravodlivú hospodársku súťaž za rovnakých podmienok tým, že by harmonizovali daňové náklady a na základe vzájomnosti znížili byrokratické zaťaženie;
1. Každý členský štát menuje príslušný orgán, ktorý bude zodpovedný za identifikáciu kontaminovaných lokalít. 2. Do piatich rokov od (dátum transpozície) príslušné orgány určia minimálne polohu tých lokalít, na ktorých sa vykonávajú alebo sa v minulosti vykonávali potenciálne znečisťujúce činnosti uvedené v prílohe II. Na tieto účely sa činnosti uvedené v bode 2 prílohy II posúdia nezávisle od prahových hodnôt stanovených v prílohe I k smernici Rady 96/61/ES, s výnimkou činností vykonávaných mikropodnikmi v zmysle bodu 3 článku 2 prílohy k odporúčaniu Komisie 2003/361/ES a činností spojených s chovom dobytku. Identifikácia sa pravidelne preskúma. 3. Príslušné orgány odmerajú podľa nižšie uvedeného časového plánu úrovne koncentrácie nebezpečných látok v lokalitách identifikovaných podľa odseku 2 a pokiaľ sa na základe výsledkov týchto meraní možno skutočne domnievať, že predstavujú významné riziko pre ľudské zdravie alebo životné prostredie, musí sa vykonať hodnotenie priamo na mieste týchto rizikových lokalít. a) do piatich rokov od (dátum transpozície), minimálne na 10 % lokalít; b) do 15 rokov od (dátum transpozície), minimálne na 60 % lokalít; c) do 25 rokov od (dátum transpozície), na zvyšných lokalitách.

1. Každý členský štát menuje príslušný orgán, ktorý bude zodpovedný za identifikáciu kontaminovaných lokalít. 2. Do piatich rokov od (dátum transpozície) príslušné orgány určia minimálne polohu tých lokalít, na ktorých sa vykonávajú alebo sa v minulosti vykonávali potenciálne znečisťujúce činnosti uvedené v prílohe II. Na tieto účely sa činnosti uvedené v bode 2 prílohy II posúdia nezávisle od prahových hodnôt stanovených v prílohe I k smernici Rady 96/61/ES, s výnimkou činností vykonávaných mikropodnikmi v zmysle bodu 3 článku 2 prílohy k odporúčaniu Komisie 2003/361/ES a činností spojených s chovom dobytku. Identifikácia sa pravidelne preskúma aktualizuje. 3. Príslušné orgány odmerajú zabezpečia podľa nižšie uvedeného časového plánu úrovne koncentrácie nebezpečných látok v lokalitách identifikovaných podľa odseku 2 vypracovanie prehľadu prípadov kontaminácie na lokalitách identifikovaných podľa metódy popísanej v článku 11 ods. 2 a pokiaľ sa na základe výsledkov týchto meraní úrovne kontaminácie možno skutočne domnievať, že predstavujú významné riziko pre ľudské zdravie alebo životné prostredie, zabezpečia tiež, aby sa hodnotenie vykonalo priamo na mieste týchto rizikových lokalít. a) do piatich rokov od (dátum transpozície), minimálne na 10 % lokalít; b) do 15 rokov od (dátum transpozície), minimálne na 60 % lokalít; c) do 25 rokov od (dátum transpozície), na zvyšných lokalitách.
1.27

poukazuje na to, že scenár uvedený v akčnom pláne by znamenal zvýšenie podielu biomasy na primárnej spotrebe energie Európskej únie približne zo súčasných 4 % na 8 % v roku 2010 a poukazuje na to, že na dosiahnutie tohto cieľa v súlade s princípom subsidiarity musia byť príslušnou úrovňou stanovené najmä aj opatrenia na zabezpečenie zásobovania biomasou, napríklad záväzné skladovanie rezervy, zlepšenie dodávateľského reťazca a pod.;
2.12

žiada Komisiu, aby aj pri realizácii návrhov súvisiacich s národnými mechanizmami predkladania správ zohľadnila predošlé odporúčania výboru. V národných správach by malo byť zásadne a výslovne poukázané na to, akým spôsobom boli zapojené miestne a regionálne samosprávy do realizácie opatrení. Jednoduché konštatovanie, že sa viac-menej pravidelne uskutočňovali konzultácie, nie je dostatočné.
3.1

Zdôrazňuje, že rozhodnutia prijaté počas ôsmej konferencie strán Dohovoru o biologickej diverzite, ktorá sa konala v marci 2006 v brazílskom meste Curitiba, predstavujú významný pokrok. Majúc na pamäti, že deviata konferencia sa uskutoční začiatkom roka 2008 v Bonne, počas nemeckého predsedníctva Rady EÚ, Výbor regiónov pripomína, že EÚ a členské krajiny môžu využiť túto príležitosť na prezentáciu hodnotenia oznámenia Komisie o biodiverzite a pripraviť schôdzu, do ktorej by boli väčšmi zapojené aj územné samosprávy, a to aj prostredníctvom národných združení.
1.11

Je presvedčený, že je potrebné zmierniť súčasný nedostatok právnej istoty v oblasti uplatňovania práva Spoločenstva na podmienky realizácie SSVZ. Pri absencii právnej istoty v oblasti SSVZ sa na tieto služby zvyknú nadmerne uplatňovať všeobecné podmienky hospodárskej súťaže a vnútorného trhu, a to by mohlo neprospievať osobitnému poslaniu, ktoré majú plniť, najmä úlohám, ktoré im zverili miestne a regionálne orgány. Na otázku uvedenej právnej neistoty sa jasne poukázalo aj počas diskusie o tom, či by tieto služby mali byť zahrnuté do návrhu smernice o službách na vnútornom trhu a viedla k ich vylúčeniu z rozsahu uplatňovania smernice.
2.11

V prípade súhlasu zo strany rozpočtových orgánov VR by mal výbor každoročne usporiadať fórum rovnosti, ktorého cieľom by bolo poskytnúť miestnym a regionálnym, verejným, súkromným a mienkotvorným aktérom príležitosť na výmenu metód, poznatkov a skúsenosti. V zmysle širokej účasti by bolo vhodné zvoliť efektívnu formu čo do nákladov.
(3)

miestne a regionálne orgány by sa mali viac zapojiť do verejno-súkromných partnerstiev, majúc na mysli, že ich zapojenie do projektov partnerstiev pri zachovaní zásad zakotvených v zmluvách bude primárne prospievať ľuďom, ktorým sa služby poskytujú,
19.

opäť vyjadruje svoje poľutovanie nad zjavným rozporom v tom, aký prvoradý význam má sieť TEN pre Úniu (pripomína sa to aj v tomto oznámení), akú dôležitú úlohu môže zohrávať finančný stimul Únie a aký veľmi nízky rozpočet bol sieti pridelený, hoci tento sa zameriava na cezhraničné úseky a na problémové miesta, a preto výbor trvá na nevyhnutnej súčinnosti medzi všetkými dostupnými finančnými prostriedkami na úrovni Únie. Európska komisia by tiež mala preskúmať nové zdroje financovania, ktoré by sa mohli využiť v budúcnosti. V tejto súvislosti sa zdá, že je nevyhnutné uskutočniť strednodobú revíziu smernice o európskej diaľničnej nálepke pre nákladné automobily (Eurovignette), aby sa zohľadnili externé náklady;
56.

opakovane odporúča, v súlade so svojím stanoviskom na tému boja proti nezákonnej imigrácii, prednostne prijať všetky potrebné opatrenia na zastavenie obchodu s ľuďmi, ktorého obeťami sú najmä ženy, a na zlikvidovanie organizácii, ktoré ho vykonávajú, ako aj akejkoľvek formy otroctva, a to aj voči deťom a mladistvým, a na tento účel prijať vhodné predpisy a špecifické akčné programy a uznáva, že aj keď sú niektoré z týchto obetí ilegálni prisťahovalci, mali by byť považovaní za osobitné prípady, a že za určitých okolností môže deportácia viesť k extrémnemu násiliu voči nim alebo dokonca k ich smrti, pokiaľ by boli prinútení vrátiť sa do krajiny pôvodu;
21.

Opätovne zdôrazňuje záväzky zakotvené v protokole o spolupráci podpísanom s Európskou komisiou v novembri 2005, kde sa uvádza, že „v rámci uplatňovania zásady dobrého riadenia musí výbor v maximálnej miere napĺňať svoju úlohu sprostredkovateľa v dialógu so združeniami územných samospráv. Komisia dbá na to, aby bol výbor v plnej miere zapojený do politickej prípravy spoločne organizovaných stretnutí“. Takisto vyjadruje svoju spokojnosť s tým, že od roku 2004 sa deväť členov Európskej komisie a takmer 80 európskych a národných združení zastupujúcich regionálne a miestne orgány zapojilo do štruktúrovaného dialógu.
24.

V praxi sa ukázalo, že opatrenia súvisiace s investíciami do ľudských zdrojov zohrávajú pri reštrukturalizáciách vo vidieckych a mestských oblastiach a pri ich revitalizácii rozhodujúcu úlohu. Toto je jedna zo základných úloh inštitúcií zapojených do reštrukturalizácie na miestnej úrovni. Okrem iniciatív na podporu pracovnej a hospodárskej mobility je rozhodujúcim faktorom pre úspech reštrukturalizácie aj vyváženie ponuky a dopytu na miestnom trhu práce. Mobilita ľudí, ktorí hľadajú prácu a osôb, ktorým hrozí nezamestnanosť by mala byť, najmä v prípade pracovníkov s nízkou kvalifikáciou, podporovaná individuálnou pomocou pri hľadaní pracovného miesta, stáže resp. školeniami, v rámci ktorých by ľudia, ktorí si hľadajú prácu resp. osoby ohrozené stratou zamestnania mohli získať kvalifikáciu, po ktorej je na tamojšom trhu práce dopyt. Týka sa to najmä mladých ľudí, keďže práve oni majú sťažený prístup na trh práce.
24.

Súhlasí s Európskym parlamentom a Komisiou, ktoré zdôrazňujú význam regionálnych a miestnych samospráv v oblasti komunikácie. Táto politika by mala byť viacej decentralizovaná a otvorená príspevkom občianskej spoločnosti a tým pomáhať dosiahnuť konsenzus verejnej mienky tak v členských krajinách ako aj v kandidátskych krajinách a posilniť transparentnosť a zodpovednosť v procese rozšírenia, s ktorým by malo súhlasiť čo najviac subjektov. Schvaľuje preto návrhy Komisie, pričom sa nazdáva, že by sa Komisia nemala vzdať svojej zodpovednosti v oblasti komunikačnej politiky pre rozšírenie a vyzýva ju týmto, aby podporovala potrebné nástroje, pomocou ktorých by regionálne a miestne samosprávy doviedli toto úsilie do úspešného konca.
10.

dôrazne podporuje Európsku komisiu v jej úsilí o dosiahnutie novej dohody medzi generáciami. To znamená: — Práva a záujmy každej generácie musia byť zachované. Možnosti jednotlivých generácií zapojiť sa do vzdelávacieho systému, pracovného trhu a spoločenského života nadobúdajú čoraz väčšiu hodnotu. Najmä deti a mládež, ktorých podiel na obyvateľstve klesá, potrebujú dobré a spoľahlivé možnosti účasti v rámci starnúcej spoločnosti. Je potrebné celkovo zintenzívniť prácu venovanú jednotlivým vekovým skupinám, a to opäť s osobitným zohľadnením životnej situácie detí a mládeže, ale aj zaužívaním nových a diferencovaných obrazov staroby. — Výmena skúseností, odborných znalostí a vzájomná podpora generácií je jedným z predpokladov schopnosti spoločenského rozvoja a solidárneho spolužitia. Táto výmena sa uskutočňuje predovšetkým v rodine. Kvôli požiadavkám mobility a pružnosti napríklad v súvislosti s trhom práce, ako aj kvôli väčšiemu počtu osamelo žijúcich osôb získavajú v procese demografických zmien čoraz väčšiu dôležitosť aj vzťahy medzi generáciami mimo rodiny. To je v budúcnosti potrebné vo väčšej miere zohľadniť aj na európskej úrovni, pretože prostredníctvom prístupu zohľadňujúceho všetky generácie je možné lepšie než doteraz využiť existujúce potenciály na ovplyvňovanie demografických zmien. Siete a iniciatívy, ktoré uplatňujú tento medzigeneračný prístup by preto mali v budúcnosti dostávať väčšiu podporu. — Na európskej úrovni by sa preto nová dohoda medzi generáciami mala stať témou neustálej výmeny informácií a skúseností s modelmi osvedčených postupov týkajúcimi sa vývoja spoločnosti v procese demografických zmien. To platí samozrejme aj pre pokračovanie „Fóra o demografickom vývoji v Európe“. Do tohto transparentného a otvoreného dialógu treba čo najlepšie zapojiť reprezentatívne organizácie občianskej spoločnosti;
2.

Pre služby, ktoré spadajú do rámca univerzálnych služieb, uvedeného v článku 3, môžu členské štáty zaviesť schvaľovacie postupy vrátane individuálnych licencií v rozsahu potrebnom na zabezpečenie súladu so základnými požiadavkami a zachovanie univerzálnych služieb. Poskytovanie povolení môže: — ak je to vhodné,podliehať povinnostiam vyplývajúcim z univerzálnych služieb, — ak je to nevyhnutné, stanoviť požiadavky týkajúce sa kvality, dostupnosti a vykonávania príslušných služieb, — ak je to vhodné, podliehať povinnosti finančne prispievať do mechanizmov zdieľania nákladov uvedených v článku 7. — okrem iného stanoviť požiadavky týkajúce sa kvality, dostupnosti a vykonávania príslušných služieb. Pokiaľ sú tieto požiadavky v súlade s právnymi predpismi Spoločenstva, môžu byť spojené so sociálnymi alebo environmentálnymi otázkami, — podliehať povinnosti finančne prispievať do mechanizmov zdieľania nákladov uvedených v článku 7, — podliehať povinnosti zachovať práva zamestnancov, ktorí predtým poskytovali tieto služby, ako keby sa bol v súlade so smernicou 77/187/EHS uskutočnil prevod podniku. Príslušný orgán by mal poskytnúť zoznam zamest nancov a podrobnosti o ich zmluvných právach. S výnimkou podnikov, ktoré boli určené ako poskytovatelia univerzálnych služieb v súlade s článkom 4, poskytovanie povolení nesmie: — byť obmedzené v počte, — pre rovnaké požiadavky kvality, dostupnosti a poskytovania služieb ukladať poskytovateľovi služieb povinnosti týkajúce sa univerzálnych služieb a zároveň povinnosť finančne prispievať do mechanizmu zdieľania nákladov, — znásobovať podmienky, ktoré sa uplatňujú na podniky na základe iných vnútroštátnych právnych predpisov, ktoré nie sú príslušné pre sektor, — ukladať technické alebo prevádzkové podmienky iné ako tie, ktoré sú nevyhnutné na splnenie povinností vyplývajúcich z tejto smernice.
4.

Podotýka, že nestačí len zdôrazniť „rozhodujúcu úlohu, ktorú môžu zohrávať miestne orgány pri realizácii miléniových rozvojových cieľov“, nakoľko realizácia správy zároveň predpokladá, že sa na všetkých úrovniach správy v danej krajine uplatňujú spôsoby správy vychádzajúce zo zásad transparentnosti a účasti obyvateľstva pri dodržaní princípu subsidiarity. Preto treba pri uplatňovaní oznámenia Komisie v praxi vychádzať z nasledovných zásad: a) správa spoločnosti sa musí prejaviť vo vytvorení dôveryhodných a kompetentných miestnych orgánov, ktoré dokážu medzi občanmi stelesniť pokrok demokratickej decentralizácie, prispievajúcej k dodržiavaniu ich práv a uspokojovaniu ich potrieb; b) vo všetkých politikách a programoch EÚ v oblasti spolupráce, a to pokiaľ ide o Komisiu aj členské štáty, sa musí dôsledne zohľadniť potreba poskytnúť miestnym orgánom v rozvojových krajinách a v krajinách v procese transformácie prostriedky zodpovedajúce ich úlohám, pričom európske miestne samosprávy by mali dostať prostriedky, aby im mohli poskytnúť pomoc vo forme skúseností a know-how; c) je potrebné neustále hodnotiť pokroky v oblasti miestnej správy a prekážky, ktoré bránia jej rozvoju v jednotlivých krajinách. Zozbierané skúsenosti treba zhromaždiť v regionálnych monitorovacích strediskách, ktoré by sa mali stať ohniskami kontaktov medzi miestnymi volenými zástupcami občanov z jednotlivých krajín a šíriť overené postupy. V takýchto monitorovacích strediskách by sa takisto (podľa vzoru monitorovacieho strediska pre decentralizovanú spoluprácu medzi EÚ a krajinami Latinskej Ameriky v Barcelone) evidovali kontakty nadviazané medzi miestnymi samosprávami daného regiónu a miestnymi samosprávami z Európskej únie či z iných regiónov; v tejto súvislosti by dnes malo byť prioritou vytvoriť druhé monitorovacie stredisko pre vzťahy afrických územných samospráv. d) vo všeobecnosti by si decentralizačný proces v rozvojových krajinách zaslúžil osobitnú pozornosť pri príprave strategického dokumentu pre každú krajinu.
18.

Obáva sa, že postupy pre jednoznačný výber uprednostňovaných tém, i keď dostatočne rozsiahlych a jasne začleniteľných do obnovenej Lisabonskej agendy, by sa mohli ukázať ako príliš prísne (1), ako v prípade úlohy priemyslu v rámci regionálneho rozvoja, ktorá, zdá sa, chýba medzi témami navrhovanými v súčasnosti. Preto by mal byť spresnený a zadefinovaný postup, ktorým by tieto témy mohli byť doplnené alebo prepracované, a to pri súčasnom zaručení najvyššej možnej transparentnosti v rozhodovacom procese a v súlade a spolupráci s regiónmi a miestnymi a regionálnymi orgánmi. Okrem toho musí zostať nedotknutá miestna a regionálna samospráva v oblasti vlastných sietí, a to aj v prípade, že sa musia zaoberať najmä témami, ktoré stanoví Komisia. V súvislosti s koherenciou medzi niektorými uvádzanými témami a prioritami stanovenými Európskym fondom pre regionálny rozvoj (2) výbor vyjadruje isté pochybnosti. V tejto súvislosti by bolo treba spresniť hlavne prijateľnosť tém, ktoré sa priamo týkajú Európskeho sociálneho fondu.
12.

je presvedčený, že na úrovni EÚ by sa mal vypracovať súbor minimálnych sociálnych noriem založených na spoločných princípoch. Špecifické zásady upravujúce rovnaké zaobchádzanie pokiaľ ide o pracovné podmienky by sa mali uplatňovať na mieste, kde sa pracovné miesto nachádza a mali by sa zakladať na dohodách medzi sociálnymi partnermi. Vzhľadom na vývoj globálneho trhu sú mnohé výzvy, s ktorými sa jednotný trh musí vysporiadať, externej povahy;
2.1.8

Taktiež je potrebné vziať do úvahy fakt, že v niektorých členských štátoch, osobitne v 10 nových, by silný nárast verejných investícií mohol ohroziť splnenie kritérií pre deficit a pravidiel paktu stability a rastu v krátkodobom a dlhodobom dohľade. Skutočnosť, že sa častejšie pristupuje k vytvoreniu verejno-súkromných partnerstiev (VSP), by mohla predstavovať platnú alternatívu k priamemu nárastu verejných investícií.
2.1.5

hodnotenie a koordináciu špecifických strategických plánov, okrem tých, ktoré sú stanovené v rámci Tematickej stratégie o ochrane a zachovaní morského prostredia, zasadzujúcej sa za stanovenie rozsiahlejších morských regiónov, špecifických strategických plánov pre európske oceány, severovýchodný Atlantik a Arktický oceán a priľahlé väčšie i menšie moria: Stredozemné more, Baltské more, Severné more, Čierne more a Lamanšský prieliv, ktoré majú byť podľa návrhu Komisie pripravené členskými štátmi. HELCOM už začal pracovať na akčnom pláne pre Baltské more, ktorý je ambicióznym a rozsiahlym projektom, ktorý môže byť považovaný za pilotný projekt alebo štúdiu pre námornú stratégiu. To je zároveň dôvod, prečo by takýto plán mal byť uskutočňovaný v spolupráci s nimi;
navrhuje možnosť číslo 1, to znamená sieť pripojená ku Komisii, pretože by to uľahčilo kontrolu, koordináciu a vzťahy s inými európskymi inštitúciami. V súvislosti s fungovaním národných kontaktných centier, zodpovedné osoby na národnej úrovni by mali mať na starosti zber údajov a štúdium problémov. Úlohou kontaktných centier by mal byť zber, analýza (tam, kde je to možné) a prenos údajov do siete a národným aktérom v súlade s národnými opatreniami o úlohách a činnosti kontaktných centier. Ich štatút by im mal garantovať nezávislosť od vlády každej krajiny a ich štruktúra by mala zahŕňať regionálne a miestne orgány. V každom prípade treba zabezpečiť kontinuitu postupovania informácií
4.4

je presvedčený, že je dôležité zabezpečiť efektívny a jednoduchý postup budúcej registrácie. Tento register by mala spravovať Európska komisia. Tento register by mala spravovať Európska komisia. Malo by existovať len jedno kontaktné miesto na registráciu so všetkými inštitúciami EÚ a mala by sa požadovať skôr registrácia celých organizácií ako jednotlivcov. Keďže Výbor už má informácie o regionálnych a miestnych orgánoch a združeniach, ktoré zastupujú, nie je nutné, aby sa každý miestny a regionálny orgán alebo. ich združenia, registrovali jednotlivo. Výbor regiónov by preto mohol odovzdať tieto informácie Komisii, aby mohli byť zaradené do príslušnej časti registra;
2.6

vyzýva na to, aby sa poskytli primerané zdroje, podpora a mechanizmy na uľahčenie účasti detí na vypracovávaní stratégie, vrátane detí, ktoré pochádzajú zo znevýhodneného zázemia, detí z etnických menšín a detí s postihnutím, pričom deti by mali byť do procesu zapojené už v ranom štádiu prostredníctvom rôznych metód pre rôzne vekové skupiny, napríklad prostredníctvom umeleckej činnosti, usmerňovaných diskusií, atď., a ďalej uznáva, že miestne a regionálne orgány by takisto mohli urobiť viacej pri uľahčovaní takýchto konzultácií s deťmi vo veci zodpovedajúcej politiky, o ktorej sa rozhoduje na regionálnej a miestnej úrovni,
7.

podporuje výmenu informácií a praktických skúseností, šírenie osvedčených postupov, referenčné porovnávanie v regiónoch a mestách všetkých členských štátov a najmä vytvorenie celoeurópskej siete regiónov, ktorá by umožnila rozšírenie a zlepšenie možností jednotlivých regiónov zapojiť sa do projektov spolupráce. Regióny a mestá by mohli sieťam ponúknuť svoje vlastné skúsenosti, a to hlavne v oblasti telemedicíny a služieb a technológií na podporu nezávislého bývania;
2.

potvrdzuje príklady správnej praxe týkajúcej sa úlohy samospráv v oblasti podpory, uplatňovania a koordinácie trvalo udržateľného rozvoja prostredníctvom vzdelávania a výchovy. Je dôležité ako príklad spomenúť projekty, ktoré by mohli slúžiť ako modely, a to: sieť Agenda 21, sieť RES regiónov pre vzdelávanie a trvalo udržateľný rozvoj (Network of Regions on Education for Sustainability), ktorého iniciátorom bola samospráva regiónu Umbria v Taliansku, Európsky týždeň trvalo udržateľnej energie, anglický projekt ChangeLAB (Zmeniť spôsob života, postoje a správanie – Changing Lifestyles Attitudes and Behaviour), bavorský (Nemecko) a fínsky vzdelávací systém, ktoré počítajú so systematickým rozvíjaním témy trvalo udržateľného rozvoja, systém odborného vzdelávania v Holandsku, činnosť regionálnych centier pre ekologické vzdelávanie v Poľsku a aktivity tzv. „otvorených“ univerzít;
48.

zdôrazňuje výpočty zo správy o kohézii založené na modeli HERMIN, podľa ktorých bol absolútny HDP vo väčšine nových členských štátov v programovacom období až o 2,8 % vyšší a bolo vytvorených o 570 000 pracovných miest viac, ako by tomu bolo bývalo bez realizácie kohéznej politiky. Do roku 2015 sa po zarátaní programovacieho obdobia rokov 2007-2013 očakáva vplyv v oblasti HDP vo výške až do 9,3 % a 2 milióny novovytvorených pracovných miest. Výbor to považuje za dobrý základ pre hodnotenie vplyvov kohéznej politiky;
12.

je presvedčený, že integrovaný prístup všetkých členských štátov EÚ je základným predpokladom. Zníži to náklady vďaka výmene skúseností a odborných znalostí, čo umožní rozvoj a zavedenie osvedčených postupov vo všetkých členských štátoch. Výbor regiónov by mohol byť miestnym a regionálnym orgánom nápomocný pri výmene skúseností, pričom by mal vždy na mysli dôležitosť rozvoja integrovaného prístupu;